ร้านเปิดใหม่ในซอยทองหล่อ 25 ร้าน Labbie's ที่เสิร์ฟอาหารสไตน์ตะวันตกภายในร้านที่มีบรรยากาศชิลๆเหมาะแก่การมานั่งคุยนั่งสังสรรค์กับเพื่อนพร้อมทานอาหารอร่อยๆ ชอบตรงสไตน์การแต่งร้านที่เอาตู้คอนเทนเนอร์มาดัดแปลงเป็นส่วนของครัว

ตัวอาหารมีหลากหลายอย่างให้เลือกทานมากๆ ทั้งของทานเล่นแกล้มเหล้า สปาเก็ตตี้ เบอร์เกอร์ เต็มไปหมด แต่ละอย่างน่ามานทั้งนั้น เรามาเริ่มกันเลยดีกว่า

•Truffle Fries (150.-)
Fries ที่ทอดมาแบบร้อนๆกรอบนอกนุ่มในขนาดกำลังพอเหมาะเสิร์ฟคู่กันกับซอส Truffle ที่กลิ่นหอมมากก รสชาติดีมีความ Truffle เบาๆเอามาดิปกับ Fries แล้วคือดีเพิ่มขึ้นมา แนะนำเมนูนี้เลยคะ

•Chicken tender (120.-)
ไก่สันในชุบแป้งทอดมาแบบกรอบๆเลยจ้า เนื้อด้านในไม่แห้งค่อนข้างนุ่มตัวไก่จะมีความปรุงรสเบาๆไม่หนักมากให้เอามาดิปกับซอส ตัวซอสเราไม่มั่นใจว่ามันคืออะไรแต่เรารู้สึกว่ามันจะคล้ายๆกับซอสเทาซันต์อะไรประมานนี้รสชาติโอเคคะ แต่เมนูนี้เฉยๆไม่ได้ว้าวเท่าไหร่

•Tomato salad (120.-) (V)
สลัดมะเขือเทศสดๆที่สำคัญเป็น Vegan ด้วยน้า น้ำสลัดออกเค็มหน่อยๆเข้ากันดีกับมะเขือเทศมาก ส่วนตัวเราชอบกินมะเขือเทศนะ เลยค่อนข้างชอบเมนูนี้ ส่วนปริมาณเราว่าทานคนเดียวกำลังเหมาะใครชอบทานมะเขือเทศเราแนะนำเมนูนี้เลย

•Rotisseries chicken salad w/ lemon yogurt dressing
ตัวนี้เราจำราคาไม่ได้ต้องขอโทษทีนะคะ สลัดตัวนี้มีความพิเศษคือเจ้าตัวน้ำสลัดทำมาจากโยเกิร์ต Meji Bulgaria และอกไก่ลีนๆมาเลยจ้า เมนูนี้เราว่าค่อนข้างคลีนในระดับนึงใครที่กำลังลดน้ำหนักแล้วมาสังสรรค์กับเพื่อนแนะนำเลยจ้า ดีจริง 

•Risotto Truffle (300.-)
ข้าวริซ้อตโต้ที่หาทานอร่อยได้ยาก ที่นี้ทำออกได้ดีมากคะออกครีมๆดีไม่แฉะจนเกินไปหอมกลิ่นทรัฟเฟิ้ลเหมือนเดิมแถมมีเห็ดมาให้เคี้ยวหนึบๆดีมาก

•BBQ spare ribs (360.-/700.-)
กระดูกซี่โครงหมูที่ตุ๋นมาแบบร้อนๆกลิ่นหอมซอสบาบีคิวลอยมาเตะจมูกมาก ตัวนี้ทางร้สนจะใช้เวลาตุ๋นนานถึงครึ่งวันเลยจ้า ตัวหมูเราว่ารสชาติโอเคเลยมีความบาบีคิวแต่ไม่เผ็ดมากเราชอบนะตัวเนื้อก็นุ่มดีไม่เหนียวเสริมคู่กับ Fries กรอบๆจ้า

•Linguine carbonara (200.-)
เมนูนี้กรี๊ดสลบ ส่วนตัวเป็นคนชอบคาโบนาร่าอยู่แล้วมาเจอของที่นี้คือดีมาก เชฟบอกว่าที่ร้านเลือกใช้เส้น Linguine เพราะว่าเข้ากันกับซอสครีมๆได้ดีกว่าเราก็รู้สึกนะเพราะเราจะชอบพาสต้าตัวนี้อยู่แล้วยิ่งเอามาคู่กันยิ่งโอเคเลย

•Bucatini bolognese (220.-)
เส้นพาสต้าตัวนี้บอกเลยเราพึงเคยทานครั้งแรกตรงกลางจะมีรูอยู่ด้วยทำให้ตัวเส้นนั้นรับกับซอสได้ดีตัวซอสติดเส้นดีมากเวลาทานนี่ได้ซอสมาเต็มๆตัวซอสออกเปรี้ยวหน่อยสไตน์ซอสตัวนี้ตัวเนื้อที่ให้มาเยอะใช่ได้เลยตัวนี้สำหรับเรารสชาติโอเคทานได้ไม่มีอะไรโดดเด่น

•Rotisserie chicken (200.-/390.-/750.-)
ไก่ครึ่งตัวที่ส่งกลิ่นหอมมาแต่ไกล ตัวไก่นี่มีการยัดไส้ไว้ด้านในและทำการบ่างโดยหมุนๆจนสุก ตัวไก่มีความนุ่มและอร่อยมากเราชอบตัวนี้มากๆโดยเฉพาะมันฝรั่งเคียงที่เอาไปต้มก่อนและนำไปอมพร้อมไก่มันดีมากนุ่มและหอมสุดๆ จานนี้เอาใจไปเลยเต็มๆ

•Spaghetti olio corn beef (220.-)
ตัวนี้เราว่ารสชาติมันค่อนข้างจัดจ้านมากส่วนตัวเราว่ามันเผ็ดเกินไปเลยชิมไปไม่เยอะ ส่วนแฟนเราที่ชอบรสจัดชมไม่หยุดปากเพราะมันจัดจ้านถูกปากนางดีใครที่ชอบรสเผ็ดๆเราว่าตัวนี้ก็เหมาะดีคะ

•Linguine lobster bisque (550.-)
จานเด็ดของวันนี้ เรารู้สึกว่าเราชอบจานนี้มากรสชาติมันออกนัวๆมีความดีงามกุ้งล้อบเตอร์ที่มาแบบเนื้อแน่นๆชิ้นใหญ่มากรสชาติค่อนข้างดีเลยทีเดียว เราชอบคะใครไปร้านนี้ไม่ควรพลาดเมนูนี้จริงๆ

•Chicken burger (180.-)
เบอร์เกอร์ไก่ทอด ไก่ทอดมากรอบดีจ้าส่วนซอสในเบอร์เกอร์ก้เด็ดช่วยชูรสให้เบอร์เกอร์ดีมากๆ เสิร์ฟคู่กับหอมทอดกรอบๆอร่อยดีค่า 

•Beef burger (250.-)
ตัวนี้แนะนำสายเนื้อเลยคะเนื้อแน่นมากชิ้นใหญ่มากด้วย เนื้อที่ย่างมาหอมๆแบบ Medium rare ด้านในสุกเล็กน้อยมีความหวานของเนื้อ เราชอบนะตัวบันเบอร์เกอร์ก็นุ่มดี 

เท่าที่เรารู้สึกกับร้านนี้ราคาอาหารไม่แพงเลย ถ้าเทียบกับร้านในย่านนี้แล้วปริมาณและคุณภาพก็ดี รสชาติเราว่าก็โอเคเลยถูกปากเราค่อนข้างมาก ร้านก็ชิลดี ใครหาร้าน Hang out วันสุดสัปดาห์เราแนะนำร้านนี้เลยราคาดี บรรยากาศดี อาหารดี 



ปล. ยังไงนี่ก็คือความคิดเห็นส่วนตัวนะคะ ต่างคนต่างรสชาติ ความชอบคนเราไม่เหมือนกัน รีวิวนี้เอาไว้ประกอบการตัดสินใจนะคะและหากผิดพลาดขออภัยไว้ ณ ที่นี้ด้วยคะ 



